ZAPISNIK

26. sjednice Vijeća Mjesnog odbora Dragonožec, održane 27. travnja 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 20,00 sati.

NAZOČNI: Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Stručni referent: Stjepan Tomislav Križanić
Predsjednik Vijeća Marijan Hrgović pozdravlja prisutne, otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 25. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 25. sjednice.
Jednoglasno ( 5 „za“), usvojen je zapisnik sa 25. sjednice.
Predsjednik otvara raspravu o dnevnome redu. Predsjednik daje na glasanje dnevni red  
Jednoglasno (5„za“) je usvojen 
DNEVNI RED
1. Izvješće sa sastanka o školi i ambulanti
2. Korištenje sredstava s pozicije ostali nespomenuti rashodi poslovanja Vijeća Mjesnog odbora Dragonožec za 2023. – donošenje zaključka
3. Zamolba i pitanja stanovnika Dragonošca
4. Pitanja, prijedlozi i obavijesti 

Ad. 1. - Izvješće sa sastanka o školi i ambulanti


Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Na radnom sastanku dobivene su informacije vezane uz Područnu osnovnu školu i dvoranu u Dragonošcu, ambulanti i ljekarni u dragonošcu ali isto tako govorilo se je i o ostalim kapitalnim projektima unutar Gradske četvrti Brezovica (vrtić USA Brezovica i spojna cesta, vrtić i sportska dvorana u Horvatima, vrtić u Odranskom Obrežu i školi u Kupinečkom Kraljevcu). Od bitnijih informacija izdvojena je da je proveden natječaj na kojeg su se javile četiri projektantske tvrtke i da će se sredstva za ambulantu predvidjeti u rebalansu. Članovi su zadovoljni informacijama ali isto tako smatraju da zbog cijele situacije treba tražiti što hitnije provođenje svih postupaka vezanih uz papirologiju i samu izgradnju jer trenutna situacija nije zadovoljavajuća (dio djece zbog sve većeg broja mora se upisivati u škole izvan područja MO Dragonožec).
Predsjednik zatvara raspravu.

Ad. 2.  - Korištenje sredstava s pozicije ostali nespomenuti rashodi poslovanja Vijeća Mjesnog 
               odbora  Dragonožec za 2023.

Marijan Hrgović otvara drugu točku dnevnoga reda, otvara raspravu te daje informacije vezane uz pristiglu Ponudu, kako su dobivene informacije iz gradskog ureda – odjela za financije mora se ispraviti cijena, adresa, unijeti OIB, e-mail adresu i potvrdu o elektronskom računu. 
Predsjednik Vijeća zatvara raspravu te daje na glasanje slijedeći zaključak
Jednoglasno (5 „za“) je usvojen
ZAKLJUČAK
o utrošku sredstava sa pozicije ostali nespomenuti rashodi poslovanja

1. Vijeće Mjesnog odbora Dragonožec odobrava isplatu sredstava iz razdjela 0502, na teret pozicije 303-3299, ostali nespomenuti rashodi poslovanja Vijeća Mjesnog odbora Dragonožec, u svrhu plaćanja tiska letaka i zahvalnica za zaslužne građane i udruge sa područja Mjesnog odbora Dragonožec povodom dana naselja u iznosu do 200 eur. 

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na postupanje. 


Ad. 3. - Zamolba i pitanja stanovnika Dragonošca

	Marijan Hrgović otvara treću točku dnevnoga reda, otvara raspravu te daje informacije vezane uz pristigla pitanja i traženja mještana Gornjeg i Donjeg Dragonošca.  Navedena problematika o kojoj se je raspravljalo bila je:
[bookmark: _GoBack]Obitelj Vidović i prijava ispuštanja fekalija na javni put sa kbr. Cerje 2, po javnoj površini cesti šire se fekalije, potrebno je sanirati navedeni problem, razgovara se o problemu ogledala na Gornjodragonoškoj cesti na križanju sa ulicom Pućki, traži se čišćenje graba u Sitači – zatražio je Ivan Matin. Spomenut je problem akcija iz PKA iz prošle godine – preseljenje klupa i stola te sadnja trave kod igrališta, to još nije napravljeno te na kraju napomenuto je da znak kod Turopoljske i ulice Pod stoborom još uvijek nakon gotovo dvije godine leži u grabi i nije vraćen na svoje mjesto.
Predsjednik Vijeća zatvara raspravu i daje na glasanje slijedeći Zaključak
 Jednoglasno (5 „za“) je usvojen
ZAKLJUČAK
o neizvršenim radovima na području Mjesnog odbora Dragonožec

1. Vijeće Mjesnog odbora Dragonožec raspravljalo je o neizvršenim radovima iz Plana komunalnih aktivnosti iz 2022., i zahtjevima koje je Vijeće Mjesnog odbora Dragonožec tražilo da se naprave.

2. Vijeće Mjesnog odbora Dragonožec traži da se radovi na preseljenju klupa, stola i sadnje trave koji su bili u Planu komunalnih aktivnosti što hitnije naprave. Da se odradi problem ogledala na križanju ulica Gornjodragonoška i Pučki i da se znak na križanju Turopoljske i Pod stoborom postavi na svoje mjesto.

3. Ovaj se zaključak dostavlja Vijeću Gradske četvrti Brezovica i Gradskom uredu za mjesnu samoupravu, civilnu zaštitu i sigurnost na postupanje


Ad. 4. - Pitanja i prijedlozi


	Marijan Hrgović otvara četvrtu točku dnevnoga reda i otvara raspravu.
Stjepan Cerovski informirao je članove vijeća o proslavi Jurjeva u Dubrancu. Osnovana je Podsučija Dubranec ali vidjela se izrazito mala posjećenost i nezainteresiranost domaćih građana na samom događaju. Članovi Vijeća mišljenja su da se je događaj ipak trebao održati kod crkve u Dragonošcu.
Članovi vijeća raspravljali su i o temi ambulante i ljekarne u naselju te smatraju da su i ambulanta i ljekarna veoma bitne za naselje jer je starijim pacijentima lakše doći u centar naselja nego ići u drugo naselje zbog pregleda ili primanja inekcije.
Marijan Hrgović predlaže termin nove sjednice za 16. svibnja 2023. Članovi vijeća slažu se sa navedenim terminom. 
Obzirom da nije bilo više pitanja, predsjednik zatvara raspravu i zaključuje sjednicu.

Sjednica je završila u 21,31 sati. 


KLASA: 024-08/23-003/880
URBROJ: 251-13-11-8/004-23-2
Donji Dragonožec, 27. travnja 2023.


Zapisnik izradio:
Stjepan Tomislav Križanić




Predsjednik
Vijeća Mjesnog odbora
Dragonožec

Marijan Hrgović


3

